
Αντικείµενο Τοποθέτησης 


1. Η συζήτηση για την ελευθερία της τέχνης και τα όριά της είναι ατέρµονη. 
Στις σύγχρονες δημοκρατικές πολιτείες είναι πλέον παγιωµένη η θετική 
υποχρέωση του κράτους να προαγάγει την τέχνη και να διαφυλάττει την 
καλλιτεχνική δηµιουργία ὡς θεμελιώδες ανθρώπινο δικαίωµα, µε ευρύτερη 


μάλιστα διάσταση από την ελευθερία της έκφρασης. 


2. Την Πέμπτη, 20 Νοεμβρίου 2014, στα πλαίσια των εκδηλώσεων της 
οργάνωσης Αεεθρῖ-ΛΟΑΤ Κύπρου για την Παγκόσμια Ημέρα Μνήμης Τρανς 
Ατόμων, διοργανώθηκε έκθεση Φωτογραφίας της Ελληνίδας τρανς 
ακτιβίστριας Πάολας Ρεβενιώτη, µε τίτλο «Διόρθωση». Η εν λόγω εκδήλωση 
έλαβε χώρα, στη Δημοτική Αγορά Λευκωσίας, κατόπιν σχετικής άδειας που 
παραχώρησε ο Δήμος Λευκωσίας. Στα εγκαίνια της Έκθεσης συμμετείχε και 
εκπρόσωπος του Γραφείου µου, ο οποίος στο χαιρετισμό του έδωσε 
ιδιαίτερη έµφαση στην ανάγκη για εξάλειψη των διακρίσεων και της βίας εις 
βάρος των διεμφυλικών προσώπων, µιας ομάδας ατόμων ιδιαίτερα 
ευάλωτης στον Κοινωνικό αποκλεισμό, µέσα από τη θεσμοθέτηση ενός 
ρυθμιστικού πλαισίου ικανού να διασφαλίζει τα ατομικά δικαιώµατα των 


ατόμων αυτών. 


3. Την Παρασκευή, 21 Νοεμβρίου 2014, απὀ δημοσιεύματα του ημερήσιου 
Τύπου πληροφορήθηκα ότι µέλη της αστυνομίας προέβησαν σε κατάσχεση 
των Φωτογραφιών της Έκθεσης. Την ἴδια µέρα, ο Κύριος Κώστας 
Γαβριηλίδης, Πρόεδρος της Ας(ςΕΡΤ, υπέβαλε για το ζήτηµα αυτό παράπονο 
στο Γραφείο µου Κάνοντας λόγο για πράξη λογοκρισίας εκ µέρους της 
αστυνομίας και στοχοποίηση της οργάνωσης. Σύµφωνα µε τους ισχυρισμούς 
του κύριου Γαβριηλίδη, οι Φωτογραφίες ήταν καλυμμένες κατά τη διάρκεια 
της λειτουργίας της Δημοτικής Αγοράς (εκτός δηλαδή των ωρών της 


Έκθεσης) και κατά την ώρα της κατάσχεσής τους από την αστυνομία. 


4. Λόγω της σοβαρότητας του ζητήματος και της παραβίασης ενός ζωτικού 
δικαιώματος σύμφυτου µε τη λειτουργία κάθε δημοκρατικής πολιτείας, η 
παρούσα Τοποθέτησή µου στηρίζεται στις αρμοδιότητές µου ως Εθνικής 
Ανεξάρτητης Αρχής Ανθρωπίνων Δικαιωμάτων, και συγκεκριµένα στο άρθρο 
5 παρ. (δ), εδάφιο (1) των περί Επιτρόπου Διοικήσεως Νόμων του 1991 έως 
2011, βάσει του οποίου ο Επίτροπος µπορεί να υποβάλλει εκθέσεις µε 
απόψεις, εισηγήσεις και προτάσεις σε περίπτωση που, κατά τη διερεύνηση 
παραπόνου για παραβίαση ανθρωπίνων δικαιωμάτων ή εν γένει κατά την 
άσκηση των εξουσιών του, διαπιστώνει ότι υπάρχει ανάγκη για προώθηση 
και προστασία ανθρωπίνων δικαιωμάτων, διατήρηση ἡἠ επέκταση της 


προστασίας τους και τήρηση θεμελιωδών αρχών απότις υπηρεσίες. 


Διερεύνηση παραπόνου 


5. Στις 24 Νοεμβρίου 2014, ο Προϊστάμενος του Τοµέα Ανθρωπίνων 
Δικαιωμάτων και δύο Λειτουργοί του Γραφείου µου, επισκέφθηκαν τον 
Αστυνομικό Σταθµό της Πύλης Πάφου προκειµένου να συνοµιλήσουν µε 
τους αστυνομικούς που προέβηκαν στην κατάσχεση των Φωτογραφιών και 


να εξασφαλίσουν σχετικό υλικό. 


6. Ο Υπεύθυνος του Αστυνομικού Σταθμού Πύλης Πάφου ενημέρωσε σχετικά 
τους Λειτουργούς του Γραφείου µου κοινοποιώντας τους και τη σχετική 
αναφορά γεγονότων την οποία υπέβαλε στον Αστυνομικό Διευθυντή 


Επαρχίας Λευκωσίας. 


7. Σύμφωνα µε τον Υπεύθυνο του Α.Σ., µέλη του σταθμού µετέβηκαν στην 
Δημοτική Αγορά µετά απὀ τηλεφωνικές καταγγελίες πολιτών ότι στο χώρο 
«υπάρχουν αναρτηµένες προς κοινή θέα φωτογραφίες γυμνού και αισχρού 
περιεχοµένου». Ο Υπεύθυνος του Σταθμού ανέφερε ότι τις καταγγελίες τις 
υπέβαλαν κυρίως γυναίκες που βρίσκονταν στο χώρο µε τα ανήλικα παιδιά 


τους Και ότι οἱ Φωτογραφίες δεν ήταν καλυμμένες. Οι αστυνομικοί 


κατέσχεσαν αρχικά όλεςτις φωτογραφίες (34 στο σύνολό του) τις οποίες και 
Φωτογράφησαν και στη συνέχεια επέστρεψαν τις 26, κατακρατώντας τις 8 
που απεικόνιζαν γυμνούς άνδρες. Στο Σταθμό εν τω μεταξύ κλήθηκε ο κύριος 
Γαβριηλίδης, ο οποίος έδωσε κατάθεση και στη συνέχεια κατηγορήθηκε για 
το αδίκημα της δημοσίευσης αισχρὠν θεαµάτων στη βάση του Νόμου 
35/1963. Στην αναφορά γεγονότων, σημειώνεται ότι σε συνομιλία του 
Σταθμού µε το Δήμαρχο Λευκωσίας, ο τελευταίος ανέφερε ότι η άδεια 
δόθηκε «με την προὐπόθεση οι Φωτογραφίες στις οποίες φαίνονται 
γεννητικά όργανα θα ήταν καλυμμένες». Τέλος, ο Υπεύθυνος του Σταθμού 
Πύλης Πάφου, σε τηλεφωνική του επικοινωνία µε τη Λειτουργό του 
Γραφείου µου, την πληροφόρησε ότι το μεσημέρι της 243” Νοεμβρίου 2014, 
το Δικαστήριο εξέδωσε διάταγμα κατακράτησης των φωτογραφιών για δύο 


µήνες ως τεκμήριο για την κατοπινή εκδίκαση της υπόθεσης. 


8. Το άρθρο 2του Νόμου 35/1963 (ο οποίος έτυχε τελευταίας τροποποίησης το 
1999) προβλέπει στο άρθρο 2 (1), τα εξής αναφορικά µε το «κριτήριο 


αισχρότητας» 


α. «Διά τους σκοπούς του παρόντος Νόμου ὑδέµα τι δεωρείται αισχρόν 
εάν η επίδρασις αυτού ή (οσάκις το ὑέμα σύγκειται εΚ δύο ἡ 
πλειόνων χωριστών μερών) αυτού, λαμθανομένη εν τω συνόλω αυτής 
τείνει εις την εξαχρείωσιν Και διαφδοράν των προσώπων άτινα, 
λαμθανομένων υπ’ όψιν πασών των περιστάσεων, είναι πιθανόν ότι 
θα χρησιμοποιήσουν, χειριστούν, αναγνώσωσιν, ίδωσιν ή ακούσωσι 
το ὑέμα αυτό καὺ εαυτὀ ή το εν αυτὠ διαλαμθανόµενον ἡ 


ενσωματούµενον περιεχόµενον.» 


9. Ως θέµα ορίζεται, στην παρ. 2 του άρθρου 2, οποιοδήποτε αντικείµενο 
οποιασδήποτε περιγραφής και περιλαμβάνει ανάγνωσμα, θέαμα ή και τα 


δύο, ηχογράφηµα καθώς και οποιαδήποτε ταινία ή άλλη εικόνα. 


10. 


11. 


Στο άρθρο 3 προνοείται ότι όποιος δημοσιεύει µε σκοπό το κέρδος ή µη 
αισχρό θέµα, µε την έννοια του άρθρου 2, καταδικάζεται σε ποινή που δεν 
υπερβαίνει τις 300 λίρες ή σε φυλάκιση που δεν υπερβαίνει τα δύο έτη ή και 
τις δύο ποινές. Επιπρόσθετα το θέµα σε σχέση µε το οποίο έχει διαπραχθεί 
το αδίκηµα δύναται να κατασχεθεί απὀ το Δικαστήριο αν το κρίνει αναγκαίο. 
Σύμφωνα δε µε το άρθρο 4, κανείς δεν καταδικάζεται για το πιο πάνω 
αδίκημα εάν αποδείξει ότι η δημοσίευση του δικαιολογείται για το δημόσιο 
όφελος, δηλαδή προς ὀφελος της επιστήµης, της λογοτεχνίας, της τέχνης, 
της μάθησης ή οποιουδήποτε άλλου ζητήματος γενικότερου ενδιαφέροντος. 
Στο ίδιο άρθρο αναφέρεται ότι ὡς αποδεικτικό στοιχείο γίνεται δεκτή η 
γνώµη εμπειρογνωμόνων για τη λογοτεχνική, Καλλιτεχνική επιστημονική ἡ 


άλλη αξία του θέματος. 


Στο σηµείο αυτό κρίνω σκόπιμο να αναφέρω ότι η κατάσχεση των 
Φωτογραφιών σχολιάστηκε αρνητικά απὀ την ευρύτερη κοινωνία των 
πολιτὠν και ειδικότερα απὀ την καλλιτεχνική κοινότητα. Ενδεικτικά 


αναφέρω ότι το Δημοτικό Κέντρο Τεχνών Λευκωσίας (Συνεργασία µε το 


Ίδρυμα Πιερίδη, ΝΙΜΑΟ)) σε ανακοίνωσή του τόνισε ότι «το γεγονός πλήττει 


Καίΐρια το ανθρώπινο δικαίωµα στην ελευδερία της έκφρασης Και συνιστά 
απροκάλυπτη µορφή λογοκρισίας που προσθάλλει την καλλιτεχνική 
κοινότητα της Κύπρου» και Κάλεσε την αστυνομία «να επιστρέψει άµεσα τα 
έργα τέχνης στη δημιουργό τους Πάολα Ρεθενιώτη, το Καλλιτεχνικό έργο της 
οποίας πραγματεύεται µε ουσιαστικό τρόπο σύγχρονες κοινωνικές 
πραγματικότητες και σε Καμία περίπτωση δεν πρέπει να ὑεωρηῦδεί πως 
προσθάλει τα χρηστά ήδη». Η ανακοίνωση καταλήγει υπογραμμίζοντας ότι 
«ο ρόλος του έργου τέχνης στη σύγχρονη κοινωνία είναι να ενεργοποιεί και 
να ευαισθητοποιεί Κριτικά το κοινό σε σχέση µε τις εκάστοτε 
κοινωνικοπολιτικές πραγματικότητες» και εκφράζοντας την ελπίδα ότι αυτό 
το γεγονός «ῦα προσφέρει µια εξαιρετική ευκαιρία για την έναρξη ενός 
γόνιµου διαλόγου για τη σημασία Και την αναγκαιότητα της προστασίας της 


Καλλιτεχνικής έκφρασης και δημιουργίας». 


12. Στο ἰἴδιο µήκος κύματος τοποθετείται Και το Σωματείο Εικαστικών 
Καλλιτεχνών Κύπρου (ΕΙ.ΚΑ) το οποίο στην ανακοίνωσή του δηλώνει ότι το 
γεγονός αυτό έπληξε ανεπανόρθωτα το πολιτιστικό γίγνεσθαι της πόλης και 
το δικαίωµα στην ελεύθερη έκφραση. Το Σωματείο υπογράμμισε ὁτι οι 
Φωτογραφίες «αποτελούν µμµαρτυρία µιας κοινωνικής αλήδειας που 
δυστυχώς θρίσκει μεμονωμένα άτοµα ανέτοιµα να την κοινωνήσουν» και ότι 
«μια αναδροµή στην ιστορία αναπαράστασης του ανθρώπινου σώματος, 
απὀ την αρχαιότητα µέχρι τις µέρες µας, επιβεβαιώνει την ανάγκη αλλά και 


το δικαίωµα κάθε δημιουργού στη γυμνή απεικόνιση του σώματος». 


Η ελευθερία της τέχνης 


13. Στο Σύνταγμα της Κυπριακής Δημοκρατίας δεν περιλαμβάνεται ρητή πρόνοια 
για την προστασία της ελευθερίας της τέχνης. Εντούτοις η καλλιτεχνική 
δηµιουργία καλύπτεται από την προβλεπόμενη στο Άρθρο 19 ελευθερία της 
έκφρασης και του λόγου. Με βάση τη συνταγματική αυτή πρόνοια η 
ελευθερία της ἐκφρασης κατοχυρώνεται µε τρόπο εξαιρετικά ευρύ και 
περιεκτικὀ --' έκαστος έχει το δικαίωµα της ελευὺερίας του λόγου και της 
καῦ΄ οιονδήποτε τρόπον εκφράσεως”-. Εγγυάται δηλαδή προστασία και 
σεβασμό όλων των μορφών έκφρασης, συμπεριλαμβανομένης και της 
καλλιτεχνικής έκφρασης, χωρίς της παρέμβαση οποιασδήποτε αρχής. Το 
εδάφιο 3 του ίδιου Άρθρου προνοεί την κατ’ εξαίρεση δυνητική θέσπιση 
περιορισμών µε αυστηρούς -'προδιαγεγραμμένους”- όρους και 
προὐποθέσεις για συγκεκριμένους σκοπούς. Η µέχρι σήµερα ερμηνεία της 
συνταγματικής αυτής διάταξης από το Ανώτατο Δικαστήριο έχει κυρίως ως 
σηµείο αναφοράς υποθέσεις σχετιζόμενες µε το δίκαιο της δυσφήµισης, οι 
οποίες έχουν οδηγήσει σε προστατευτικές λύσεις για την ελευθερία της 
έκφρασης. 


ἳ Ο Χάρτης Θεμελιωδών Δικαιωμάτων της Ευρωπαϊκής Ένωσης στο άρθρο 13 κατοχυρώνει το 


δικαίωµα στην ελευθερία της τέχνης. 
Βλ. λ.χ. 1. Αλήδεια Εκδοτική Εταιρεία Λτὸ 2. Αλέκος Κωνσταντινίδης κατά Ανδρέα Αλωνεύτη, 
πολιτική έφεση αρ. 10703, ηµερ. 29/11/2002. 


14. 


15. 


Η ελευθερία της καλλιτεχνικής έκφρασης δεν περιλαμβάνει µόνο γενική 
αξίωση για σεβασμό του δικαιώματος απὀ το κράτος και τους τρίτους. Όπως 
αναφέρθηκε δημιουργεί και θετική υποχρέωση, του κράτους να λάβει όλα 
τα απαραίτητα µέτρα που είναι ικανά να προάγουν και να αναπτύξουν την 
τέχνη αλλά και να προστατεύσουν τους Φορείς του δικαιώματος από 
εμπόδια που δυνατό να παρεμβάλλονται στην καλλιτεχνική τους έκφραση. Η 
θετική αυτή διάσταση της ελευθερίας της ἐκφρασης, έχει γενικότερα 
αναγνωριστεί απὀ διεθνή όργανα ενώ αποτελεί αναπόσπαστο τµήµα του 
σεθασμού και της ελευδερίας καλλιτεχνικής έκφρασης. Γίνεται επίσης δεκτό 
ότι η ελευθερία της τέχνης πέραν του δικαιώματος καλλιτεχνικής έκφρασης 
του δημιουργού περιλαμβάνει και µια παθητική διάσταση, η οποία 
συνίσταται στο δικαίωµα του αποδέκτη, δηλαδή του κοινού, να 
απολαμβάνει ανεµπόδιστα ένα έργο τέχνης και να έχει τη δυνατότητα να 


λαμβάνει πολλαπλά ερεθίσματα για την καλλιτεχνική του εξύψωση. 


Το Ευρωπαϊκό Δικαστήριο Δικαιωμάτων του Ανθρώπου (ΕΔΔΑ) για να 
συμπεριλάβει την ελευθερία της τέχνης στο πεδίο του Άρθρου 10 της 
Ευρωπαϊκής Σύμβασης Δικαιωμάτων του Ανθρώπου (ΕΣΔΑ) έλαβε υπόψη 
του και το αντίστοιχο άρθρο 19 παρ.2 του Διεθνούς Συμφώνου Ατομικών και 
Πολιτικών Δικαιωμάτων, το οποίο αναφέρεται ρητά στη μετάδοση των ιδεών 
µέσω της τέχνης. Στην απόφαση ΜΙΙΙθΓ και άλλοι κατά Ελθετίας, το 
Δικαστήριο επισήμανε ότι το Άρθρο 10 καλύπτει την ελευθερία της 
καλλιτεχνικής έκφρασης, ιδίως στο πλαίσιο της ελευθερίας λήψης και 
διάδοσης πληροφοριών. Τόνισε δε ότι το γεγονός αυτό επιβάλλει µια 
ιδιαίτερη υποχρέωση στο κράτος να µην παρεμβαίνει στην ελευθερία 
έκφρασης στις δημιουργικές τέχνες, δίδοντας έτσι ένα ειδικό νόηµα στην 
αρνητική έκφανση του δικαιώματος της έκφρασης. Αναφερόµενο δε στην 
αξία της τέχνης το Δικαστήριο τόνισε ότι η προστασία που αποδίδεται στην 
ελευθερία της έκφρασης δεν αποδίδεται µόνο σειδέες Και πληροφορίες που 
γίνονται ευμενώς δεκτές ή θεωρούνται ως µη προσβλητικές ή αδιάφΦορες 
αλλά και σε όσες προσβάλλουν, σοκάρουν ή ενοχλούν το κράτος ή κάποιο 

µέρος του πληθυσμού. Αυτό απαιτούν ο πλουραλισμός, η ανεκτικότητα και 


η ευρύτητα πνεύματος χωρίςτα οποία δεν υπάρχει δημοκρατική κοινωνία. 


16. Το Δικαστήριο, στη βάση του άρθρου 10 έχει κάνει δεκτή σε εξαιρετικές 
περιπτώσεις, τη λήψη περιοριστικὠν µέτρων εφόσον συντρέχουν σωρευτικά 
οι εξής προὐποθέσεις: α) η επέµβαση στο δικαίωµα αποδεικνύεται κατά 
τρόπο πειστικό; και εξυπηρετεί την επίτευξη ενός σκοπού που εμπίπτει στα 
πλαίσια των σκοπών που αναφέρονται στην παράγραφο 2 του οικείου 
άρθρου, β) το µέτρο που χρησιµοποιείται για επίτευξη του θεμιτού αυτού 
σκοπού προβλέπεται από πρόνοια εθνικού δικαίου και γ) κατά τη λήψη του 
συγκεκριμένου εξαιρετικού µέτρου έχει τηρηθεί η αρχή της αναλογικότητας, 
ότι δηλαδή το µέτρο που λήφθηκε ήταν απαραίτητο και πρόσφορο και όχι 


υπερβολικό σε µια δημοκρατική κοινωνία. 


17. Παρόλο που το Δικαστήριο αναγνώρισε ότι πρέπει να λαμβάνεται υπόψη το 
περιθώριο εκτίµησης των κρατών στην εξαιρετική περίπτωση λήψης 
περιοριστικών µέτρων, επιφύλαξε για το ίδιο την κρίση για το Κατά πόσο τα 
κράτη µέλη έχουν υπερβεί τα λογικώς επιτρεπτά όρια που τίθενται σε 
περίπτωση λήψης οποιουδήποτε περιοριστικού της καλλιτεχνικής έκφρασης 


μέτρου Ἰ. 


18. Αξίζει επίσης να τονιστεί ότι το ΕΔΔΑ δέχτηκε ότι η απλή ανησυχία ενός 
κράτους για ενδεχόμενο πρόκλησης κοινωνικής ὀξυνσης από την 
κυκλοφορία ενός καλλιτεχνικού έργου δεν συνιστά επαρκή δικαιολογητικό 


λόγο λήψης περιοριστικών µέτρων". 


᾿ ψοοί κατά Γερμανίας, Αρ. Αιτησης 17851/91, 26 Σεπτεµβρίου 1995 
3 Οιίο Ργεπιίποε κατά Αυστρίας, Αρ. Αίτησης 13470/87, 20 Σεπτεµβρίου 1994 
ὉΚαταϊας κατά Τουρκίας, Αρ. Αίτησης 23168/94, 8 Ιουλίου 1999 


Συμπεράσματα-Καταληκτικά σχόλια 


19. 


20. 


21. 


22. 


Η ελευθερία της καλλιτεχνικής έκφρασης βρίσκεται στον δικαιϊκό πυρήνα 
κάθε κοινωνίας που θέλει να είναι δηµοκρατικἠ. Η προστασία της 
ελευθερίας της ἐκφρασης αποτελεί συστατικό στοιχείο Κάθε δημοκρατικής 
κοινωνίας και συνάδει µε τις αρχές του πλουραλισμού, της ανοχής και το 
πνεύμα συγκατάβασης που την χαρακτηρίζουν/διέπουν.. Όπως δε 
επισημαίνει χαρακτηριστικά το ΕΔΑΔ, στην προαναφερόµενη υπόθεση 
Μιι[ιεγ, είναι για το λόγο αυτό που αυτοί «...που δημιουργούν, ερμηνεύουν, 
διανέμουν ή εκδέτουν ένα έργο τέχνης, συµθάλλουν στην ανταλλαγή ιδεών 


Και απόψεων, απαραίτητων σε µια δημοκρατική κοινωνία». 


Πάντως, είναι απαραίτητο να τονιστεί ότι η ελευθερία της τέχνης συναρτάται 
άρρηκτα τόσο µε την ελευθερία δημιουργίας ενός έργου τέχνης όσο και µε 
την ελευθερία έκθεσης κυκλοφορίας, παρουσίασης ή προβολής του. 
Περιλαμβάνει μάλιστα και την ελευθερία πρόσβασης του κοινού στα έργα 
τέχνης. Με την έννοια αυτή η ελευθερία της τέχνης προστατεύεται έναντι 
των Φορέων δηµόσιας εξουσίας, ενώ ταυτόχρονα υποκείμενα προστασίας 


της είναι οι δημιουργοί αλλά και το κοινό στο οποίο απευθύνεται. 


Αξίζει να σημειωθεί στο σηµείο αυτό, ότι είναι εξαιρετικά δύσκολο αλλά και 
επικίνδυνο να επιχειρήσουµε να δώσουμε κάποιο ορισμό στην τέχνη και 
αυτό γιατί δεν υπάρχει ασφαλής απάντηση για το ποιός µπορεί να 
αποφανθεί σε αυτό το ερώτημα και µε ποιά κριτήρια. Είναι εξάλλου γνωστό 
ότι κατά την ιστορική εξέλιξη της τέχνης, τα πλέον πρωτοποριακά και 
αξιόλογα καλλιτεχνικά κινήματα αντιμετωπίστηκαν µε αμφισβήτηση και 


επιθετικότητα από την κρατούσα καλλιτεχνική πλειοψηφία. 


Ομολογουμένως, η τέχνη έχει βρεθεί πολλές Φορές στο επίκεντρο έντονων 


συζητήσεων ακόµα και αντιδράσεων. Σαφώς, ο καθένας έχει ένα 


ὁ Ηαπαγεἰαε κατά Η.Β, αρ. αιτ. 5493/72, παρ. 49, 7 Δεκεμβρίου 1976 


υποκειμενικό κριτήριο, ηθικό ή αισθητικό, για το τι είναι τέχνη ή ακόµα για 
την ποιότητα ενός έργου τέχνης. Όμως ο υποκειμενισμός δεν µπορεί να 
καθορίζει Και να οριοθετεί την προστασία της απὀ την πολιτεία ούτε να 
υπαγορεύει πράξεις κατασταλτικής λογοκρισίας, όπως η υπό διερεύνηση 


υπόθεση. 


23. Εξάλλου, απὀ τη Φύση της, η τέχνη ως εκδήλωση της ελευθερίας του 
ανθρώπου προκαλεί, σοκάρει, αμφισβητεί, δημιουργεί συγκρούσεις. Τέχνη 
δεν είναι, δεν µπορεί να εἶναι, µόνο ὁό,τι είναι ευχάριστο, αρεστό και 
αποδεχτό σε όλους. Ως τέτοια η τέχνη αξιώνει µια ελευθερία πολύ πιο 
διευρυμένη από την ελευθερία της γνώμης. Η ανάγκη λοιπόν για προστασία 
Και προώθηση της καλλιτεχνικής έκφρασης είναι τότε ακριβώς πιο 


απαραίτητη όταν η δηµιουργία προκαλεί αντιδράσεις. 


24. Σε κάθε περίπτωση, η επίκληση ή η αποδοχή ενός γενικευµένου αξιώματος 
στη µη προσβολή από την κυκλοφορία ενός έργου τέχνης είναι εξόχως 
προβληματική καθώς θα οδηγούσε αναπόφευκτα σε περιστολή του 
δικαιώματος στην καλλιτεχνική έκφραση και σε απαράδεκτο προκαθορισµό 
του ορίζοντα εξέλιξης της. Σε µια τέτοια περίπτωση θα ολισθαίναµε σε ένα 
σύστημα κοινωνικής συνύπαρξης όπου η επίκληση της προσβολής του 
καθένα για οτιδήποτε θα αποτελεί εμπόδιο ὀχι µόνο για ελευθερία της 


έκφρασης αλλά και για κάθε στοιχειώδη ατομική ελευθερία”. 


25. Η διαφορετική προσέγγιση και αισθητική δεν µπορεί αυτόματα να καθιστά 
το έργο παράνομο και αισχρὀ. Απλώς εντάσσεται στα πλαίσια µιας αντίθετης 
άποψης και µιας καθόλα θεµιτής κριτικής. ΗἩ ανοχή και των πιο 
αντιπαθητικὠν μηνυμάτων δεν είναι ζήτημα καλής θέλησης αλλά 
θεμελιώδης αρχή κάθε φιλελεύθερης δημοκρατίας. Η έννομη τάξη δεν 


µπορεί να παρεμβαίνει κατασταλτικά ακόµα και µετά το ειλικρινές σοκ 


Ί Δημήτρη Χριστόπουλου, «Λογοκρισία και δικαιώµατα: από τα σκίτσα του Μωάμεθ στην ελληνική 
βλασφημία», στην έκδοση Όψεις Λογοκρισίας στην Ελλάδα, Επιμέλεια: Γ. Ζιώγα, Λ. Καραμπίνη. Γ. 
Σταυρακάκη, Δ. Χριστόπουλου, Εκδόσεις Νεφέλη, Αθήνα 2008, σελ. 69 

κάποιου βαθιά θρησκευόµενου ή συντηρητικών απόψεων προσώπου". Η 
υποκειμενική κρίση κάποιου πολίτη ή κρατικού λειτουργού δεν µπορεί να 
Οδηγεί σε αποκαθήλωση έργων γιατί ακριβώς αποστερούν απὀ το κοινό, 
τους αποδέκτες του δικαιώματος στην τέχνη, να σχηματίσουν την δική τους 


άποψη και κρίση επί του έργου. 


26. Πράξεις λογοκρισίας, πέραν του αποκλεισμού ενός έργου απὀ το δημόσιο 
χώρο στον οποίο προορίζεται να υπάρξει, στερούν επίσης τη δυνατότητα 
ανάπτυξης ενός γόνιµου διαλόγου ανάμεσα στο έργο, το δημιουργό του και 
τον παραλήπτη του. Καθίσταται µε τον τρόπο αυτό αδύνατη η ανάπτυξη 
γνωστικών κριτηρίων βάσει των οποίων να µπορεί κανείς να ανακαλύψει και 


να μετέχει της τέχνης. 


27. Στην υπό εξέταση περίπτωση, δεν μπορὠ να αντιληφθώ για ποιο λόγο η 
απεικόνιση ενός γυμνού σώματος, ακόµα και σε «κοινή θέα» θεωρήθηκε 
αισχρό θέµα, µε την έννοια του Νόμου που εφαρμόστηκε, ικανού µάλιστα 
να διαφθείρει όσους το έβλεπαν. Εν προκειμένω μάλιστα, δεν τέθηκε ούτε 
ζήτηµα προσβολής του θρησκευτικού συναισθήματος, που ενδεχομένως να 
ήγειρε θέµα περιορισμού του δικαιώματος στην καλλιτεχνική έκφραση. 
Ανεξάρτητα από την υποκειμενική Κρίση και προσωπική προσβολή των 
ατόμων που υπέβαλαν τις τηλεφωνικές καταγγελίες, θεωρώ ὁτι η 
αποκαθήλωση των έργων ήταν µια πράξη αχρείαστη, δυσανάλογα δραστική 
και κατασταλτική. Η απαγόρευση, η υπαγωγή των Φωτογραφιών στον 
πυρήνα της παρανοµίας δεν ήταν σε καμία περίπτωση η πιο πρόσφορη λύση 
αλλά η πιο εύκολη. Δεν υπήρξε κανένας διάλογος ούτε µε τους διοργανωτές 
της έκθεσης, ούτε µε το Δήμο αλλά ούτε και µε τη δημιουργό, ούτε 
αναζητήθηκαν ηπιότερες και εναλλακτικές λύσεις, όπως λ.χ. η ανάρτηση 
κάποιας σήμανσης στο χώρο της έκθεσης ἡή περιχαράκωσής της σε 


συνεργασία πάντα µετους διοργανωτές. 


ὃ Σταύρου Τσακυράκη, «Τέχνη, Θρησκεία και Λογοκρισία», βλ. υποσηµείωση 7 

28. 


29. 


30. 


31. 


Η απεικόνιση ανδρικού γυμνού σώματος δεν αποτέλεσε αντικείµενο µόνο 
της συγκεκριμένης έκθεσης. Αντίθετα, το γυμνό σώμα εν γένει συνιστά 


κατεξοχήν αντικείµενο καλλιτεχνικής έκφρασης και διαπραγμάτευσης. 


Τα θέµατα των ΛΟΑΤ ατόμων, την εποχή της ρύθμισης του Νόμου περί 
Αισχρώὠν Θεμάτων (1963) υπάγονταν στη σφαίρα ὀχι µόνο του αισχρού και 
του άσεµνου αλλά και του παρανόµου. Σήµερα τα ζητήματα αυτά, 
τυγχάνουν συνεχούς επαναδιαπραγµάτευσης, µκοινωνικής, νομικής, 
καλλιτεχνικής και έχουν ενταχθεί στον πυρήνα των ανθρωπίνων 
δικαιωμάτων. Ρευστές, λοιπόν, και εξελίξιµες, ὡς προς την ερμηνευτική 
τους, έννοιες, όπως το «αισχρό Ψέμα», πρέπει να διασαφηνιστούν και να 


επαναπροσδιοριστούν µε σύγχρονους δημοκρατικούς όρους. 


Το ζήτημα, µε άλλα λόγια, δεν είναι αποκλειστικά η ελευθερία της τέχνης 
κάποιων δημιουργών αλλά ο πυρήνας της ελευθερίας της καλλιτεχνικής 
έκφρασης όλων µας, ὡς αποδεκτών µιας καλλιτεχνικής δημιουργίας και ως 
Κοινωνίας που επιθυμεί να διαμορφώνει ανεµπόδιστα άποψη και κριτική 


για την καλλιτεχνική ἐκφραση. 


Σε αυτά τα πλαίσια υποβάλλω την παρούσα Τοποθέτηση στον Υπουργό 
Δικαιοσύνης και Δημόσιας Τάξης, µε την εισήγηση να εξεταστεί το 
ενδεχόμενο τροποποίησης του Νόμου 35/1963, στον Αρχηγός της 
Αστυνομίας και το Γενικό Εισαγγελέα για ενημέρωσή του. Δεν υπεισέρχοµαι 
στο ζήτηµα της δίωξης, το οποίο εμπίπτει στην αποκλειστική αρμοδιότητα 
του Γενικού Εισαγγελέα ο οποίος είναι ο µόνος αρμόδιος να κρίνει σε σχέση 


µε τον ποινικό χειρισμό της υπόθεσης. 


Ελίζα Σαββίδου 


Εθνική Ανεξάρτητη Αρχή Ανθρωπίνων Δικαιωμάτων 

